Ditlhogo tse re ithutang tsone beke le beke mo Thutong ya Tora ya Tebelo ke tsela ya konokono e re fepiwang sentle ka yone ka dijo tsa semoya tse di mo nakong. Ka jalo, kgatiso ya Seesemane se se tlhofofaditsweng e dirisa mafoko a a seng thata le a a rulagantsweng ka tsela e e tlhaloganyesegang motlhofo go thusa batho botlhe ba ba leng gone kwa dipokanong gore ba solegelwe molemo ka botlalo ke thuto eno. Kgatiso eno e ntšha e tla nna le khabara e e sa tshwaneng le e e tlwaelegileng. Ditlhogwana, dirapa, dipotso tsa poeletso le ditshwantsho tse di mo ditlhogong tsa thuto di tla tsamaisana le tse di mo kgatisong e e tlwaelegileng. Ka jalo, botlhe ba ka tsamaisana le motshwari wa thuto le fa ba tshwere epe fela ya dikgatiso tseno mme ba tla kgona go nna le seabe mo Thutong ya Tora ya Tebelo. Go bontsha pharologanyo e e leng teng mo tseleng e mafoko a dirisitsweng ka yone mo dikgatisong tsoopedi, bona sekai se se fa tlase se se tserweng mo makasineng ono mo serapeng sa bobedi sa setlhogo sa ntlha se se ithutiwang.